Prisťahovalectvo

Imigrácia alebo prisťahovalectvo je trvalé alebo dlhodobé prisťahovanie sa osôb na územie daného, z ich pohľadu cudzieho, štátu. Osoby túto činnosť vykonávajúce sú prisťahovalci alebo imigranti. Opakom imigrácie je emigrácia (vysťahovalectvo). Počas Európskej migračnej krízy zaznamenalo Slovensko v roku 2015 celkovo 330 a v roku 2016 146 žiadateľov o azyl.

 Prisťahovalectvo na Slovensko 
V rámci výmeny obyvateľstva medzi Česko-Slovenskom a Maďarskom (1946 – 1948) sa z Maďarska prisťahovalo (hlavne na Slovensko) 71 787 osôb.

Celkový počet žiadateľov o azyl na Slovensku od roku 1993 po marec 2017 podľa štatistiky MV SR:Azyl a migrácia / Štatistiky, MV SR, Retrieved 6. okt. 2015, online
 Počet žiadostí o udelenie azylu: 58 512
 Udelený azyl: 826
 Neudelený azyl: 8 009
 Poskytnutá/neposkytnutá doplnková ochrana: 694/1 512
 Zastavené konania: 49 487
 Udelené štátne občianstvo: 241

Úrad vysokého komisára OSN pre utečencov (angl. skratka UNHCR) poskytuje medzinárodnú ochranu utečencom. Štatistiku o migrácii v Európskej únii zverejňuje Štatistický úrad Európskych spoločenstiev (Eurostat).Štatistika migrácie a migrujúceho obyvateľstva, Eurostat, Údaje z decembra 2012. Online Podľa správy Eurostat v 3. kvartáli 2016 bolo Slovensko krajinou EÚ, kde cudzinci žiadali o azyl najmenej.

 Problémy s imigráciou 
Imigranti môžu pochádzať z krajín s nízkou životnou úrovňou a z odlišného kultúrneho prostredia. Po ich príchode do cieľovej krajiny tí, čo nie sú schopní sa prispôsobiť zvyčajne vytvárajú svoju vlastnú enklávu s kultúrnym prostredím svojej pôvodnej krajiny a tak vznikajú getá. Prisťahovalci sa v nich cítia odtrhnutí od majoritnej spoločnosti. Naopak u miestnych prebúdzajú reakcie ako je xenofóbia."Intolerance, xenophobia and racism, fuelling hate crime and discrimination against migrants or refugees and their descendants, raise concerns in many Member States." Agentúra Európskej únie pre základné práva (European Union Agency for Fundamental Rights - FRA),  Social inclusion and migrant participation in society. (anglicky), Online Od roku 2015 prebieha v Európskej únii Európska migračná kríza, spôsobená veľkým počtom imigrantov. Maďarsko ju napríklad riešilo výstavbou 175 km dlhého pohraničného plotu v lete 2015 pozdĺž hranice so Srbskom. Plot medzi Mexikom a USA (Mexico–United States barrier) mal už v roku 2009 dĺžku 930 km a prezident D. Trump ho plánoval predĺžiť pozdĺž celých hraníc s Mexikom (3 145 km).

 Krajiny podľa celkového počtu imigrantov (v miliónoch) 
  USA
  46,6

   Nemecko
  12

   Rusko
  11,6

   Saudská Arábia
  10,2

   Spojené kráľovstvo
  8,5

   Spojené Arabské Emiráty
  8,1

   Kanada
  7,8

   Francúzsko
  7,8

   Austrália
  6,8

   Španielsko
  5,9


   Zdroj: https://atlas.qz.com/charts/4JYKtQedx 

   Data: Trends  in International Migrant Stock: The 2015 Revision


 Referencie 

 Pozri aj 
 Azyl 
 Utečenec (osoba)
 Odídenec
 Multikulturalizmus
 Štátne občianstvo
 Európska migračná kríza
 Maďarský pohraničný plot

 Iné projekty 

Kategória:Demografia